|  |
| --- |
| **NOTA INFORMATIVĂ**  **la proiectul hotărârii Guvernului privind modificarea Hotărârii Guvernului nr. 1459/2016 cu privire la aprobarea Metodologiei de analiză și evaluare calitativă a laptelui și a produselor lactate** |
| * + - 1. **Denumirea autorului şi, după caz, a participanţilor la elaborarea proiectului** |
| Proiectul de hătărâre a Guvernului este elaborat de către Ministerul Agriculturii şi Industriei Alimentare. |
| **2. Condiţiile ce au impus elaborarea proiectului de act normativ şi finalităţile urmărite** |
| Necesitatea elaborării prezentului proiect vine în contextul progreselor tehnologice în domeniul metodologiei analitice utilizate pentru analiza și evaluarea calitativă a laptelui și a produselor lactate.  Prevederile actuale ale Hotărârii Guvernului nr. 1459/2016 cu privire la aprobarea Metodologiei de analiză și evaluare calitativă a laptelui și a produselor lactate transpun Regulamentul (CE) nr. 273/2008 al Comisiei din 5 martie 2008 de stabilire a normelor de aplicare a Regulamentului (CE) nr. 1255/1999 al Consiliului privind metodele de analiză și evaluare calitativă a laptelui și a produselor lactate. Regulamentul menționat stabilea metodele ce trebuie aplicate pentru determinarea conţinutului de marcatori în unt fără sare, unt sărat şi smântână; determinarea cazeinei din laptele de vacă în brânzeturile produse din lapte de oaie, capră sau bivoliţă, sau al amestecurilor acestora; detectarea bacteriilor coliforme în unt, lapte praf degresat, cazeină şi cazeinaţi; precum şi a altor determinări.  Din motive de claritate și eficiență, având în vedere amploarea și natura tehnică a modificărilor aduse dispozițiilor Regulamentului (CE) nr. 273/2008, dispozițiile relevante ale regulamentului respectiv au fost încorporate în Regulamentul de punere în aplicare (UE) 2016/1240.  În consecință, și urmare celor menționate supra, Regulamentul (CE) nr. 273/2008 al Comisiei din 5 martie 2008 de stabilire a normelor de aplicare a Regulamentului (CE) nr. 1255/1999 al Consiliului privind metodele de analiză și evaluare calitativă a laptelui și a produselor lactate, a fost abrogat. |
| **3. Descrierea gradului de compatibilitate pentru proiectele care au ca scop armonizarea legislaţiei naţionale cu legislaţia Uniunii Europene** |
| Prezentul Proiect de hotărâre prevede transpunerea parțială a Regulametului (UE) 2016/1240 al Comisiei din 18 mai 2016 de stabilire a normelor de aplicare a Regulamentului (UE) nr. 1308/2013 al Parlamentului European și al Consiliului în ceea ce privește intervenția publică și ajutorul pentru depozitarea privată, publicat în Jurnalul Oficial al Uniunii Europene L 206 din 30 iulie 2016, așa cum a fost modificat ultima dată prin Regulamentul (UE) 2018/150 al Comisiei din 30 ianuarie 2018.  Proiectul menționat transpune Partea IA din Anexa IV, Apendicele I, II, III din Partea IA a Anexei V, Anexa VI, Anexa VII, Apendicele din Anexa VIII și Anexa IX din Regulamentul (UE) 2016/1240 al Comisiei din 18 mai 2016 de stabilire a normelor de aplicare a Regulamentului (UE) nr. 1308/2013 al Parlamentului European și al Consiliului în ceea ce privește intervenția publică și ajutorul pentru depozitarea privată, publicat în Jurnalul Oficial al Uniunii Europene L 206 din 30 iulie 2016, așa cum a fost modificat ultima dată prin Regulamentul (UE) 2018/150 al Comisiei din 30 ianuarie 2018.  Întru respectarea art. 31 din Legea nr.100/2017, ca urmare a transpunerii regulamentului UE menționat, a fost întocmit tabelul de concordanță. Gradul de compatibilitate a proiectului nominalizat cu prevederile legislației Uniunii Europene este stabilit în Tabelul de concordanță elaborat în conformitate cu Regulamentul privind armonizarea legislației Uniunii Europene aprobat prin Hotărârea Guvernului nr. 1171/2018. |
| **4. Principalele prevederi ale proiectului şi evidenţierea elementelor noi** |
| Proiectul prevede modificarea Hotărârii Guvernului nr. 1459/2016 cu privire la aprobarea Metodologiei de analiză și evaluare calitativă a laptelui și a produselor lactate, având ca obiectiv ajustarea metodelor de analiză și evaluare calitativă a laptelui și a produselor lactate descrise în actul normativ menționat, cu acquis-ul comunitar relevant.  Metodele de analiză și evaluare calitativă sunt stabilite în scopul asigurării unor practici constante pentru evaluarea rezultatelor analizelor, evaluarea senzorială a laptelui și a produselor lactate și pentru reexaminarea rezultatelor contestate.  Principalele prevederi ale proiectului sunt:   1. Modificarea clauzei de adaptare; 2. Modificarea clauzei de armonizare; 3. Actualizarea cadrului legislativ învechit; 4. Ajustarea metodelor descrise în prezenta Metodologie la prevederile legislației UE, prin modificarea structurii, dar nu și esența acestora.   Menționăm faptul că, proiectul nu prevede retehnologizarea/dotarea laboratoarelor cu noi echipamente sau reactivi, ci doar determinarea metodelor aplicate de către laboratoarele acreditate, în cazuri de divergențe, pentru reexaminarea rezultatelor contestate sau la solicitarea agenților economici, mai mult ca atât, proiectul are caracter facultativ și nu obligă agenții economici de-a efectua aceste analize în procesul de producere a produselor lactate sau la exportul acestora. |
| **5. Fundamentarea economico-financiară** |
| Proiectul de hotărâre de Guvern nu conține prevederi ce necesită alocarea mijloacelor financiare suplimentare și nici nu are impact negativ asupra Bugetului de Stat. |
| **6. Modul de încorporare a actului în cadrul normativ în vigoare** |
| Implementarea proiectului actului normativ nu presupune modificarea sau abrogarea altor acte normative subsecvente. |
| **7. Avizarea şi consultarea publică a proiectului** |
| În scopul respectării prevederilor Legii nr. 239/2008 privind transparenţa în procesul decizional, a fost publicat anunțul privind inițierea elaborării proiectului pe pagina web oficială a Ministerului Agriculturii şi Industriei Alimentare ([www.maia.gov.md](http://www.maia.gov.md)) la compartimentul *„Transparență decizională/ proiecte de documente”* și pe portalul <http://www.particip.gov.md>.  (<https://particip.gov.md/ro/document/stages/anunt-privind-initierea-elaborarii-proiectului-hotararii-guvernului-privind-modificarea-hotararii-guvernului-nr-14592016-cu-privire-la-aprobarea-metodologiei-de-analiza-si-evaluare-calitativa-a-laptelui-si-a-produselor-lactate/10364> ).  Conform prevederilor art. 32 din Legea nr. 100/2017 cu privire la actele normative, proiectul va fi supus avizării și consultării publice, și respectiv, definitivat în conformitate cu avizele părților interesate. |
| **8. Constatările expertizei anticorupție** |
| Proiectul de Hotărâre urmează a fi supus expertizei anticorupție conform art. 35 din Legea nr. 100/2017 cu privire la actele normative, care va fi efectuată de către Centrul Național Anticorupție, iar rezultatele acesteia vor fi incluse în sinteza obiecțiilor și propunerilor la proiect. |
| **9. Constatările expertizei de compatibilitate** |
| În conformitate cu prevederile art. 36 din Legea nr. 100/2017, proiectul va fi transmis pentru examinare și expertizare Centrului de Armonizare a Legislației. |
| **10. Constatările expertizei juridice** |
| Proiectul de Hotărâre va fi supus expertizei juridice, conform art. 37 din Legea nr. 100/2017 cu privire la actele normative, iar rezultatele examinării acesteia vor fi incluse în Sinteza obiecțiilor și propunerilor la proiect. |
| **11. Constatările altor expertize** |
| În contextul Legii nr. 235/2006 cu privire la principiile de bază de reglementare a activității de întreprinzător, a fost elaborată Analiza Impactului de Reglementare și urmează a fi examinată de către Grupul de lucru pentru reglementarea activității de întreprinzător. |

**Secretar de Stat Iurie SCRIPNIC**